Nos Aimo divina permissione Gebennensis episcopus, et Joannes, abbas de Abbundantia, et Vuillelmus, abbas de Fillie, notum facimus universis præsens scriptum videntibus quod nos vidimus et inspeximus cartas domus Alpensis scriptas et sigillatas super eleemosinis, donis et concessionibus a dominis de Fulcinye, præfatæ domui factis sub hac forma : In nomine sanctae et individue Trinitatis, notum sit omnibus tam presentibus quam futuris quod ego Aimo dominus de Fusciniaco laudantibus fratribus meis Radulpho, Guillenio, Guidone, servorum Dei precibus cupiens adjuvari sub eo de gentibus eorumque successoribus, dono alpem que vocatur Evoreia cum omnibus appendentiis et usuariis suis circumquaque adjacentibus, agris, pratis, pascuis, sylvis montibus et vallibus, aquis, aquarumque decursibus et omnium rerum usibus et omnem terram quæ his terminis continetur, videlicet ab Arberoz per lassea usque en lassea de Nancrue, et per lassea de Nancrue usque terminos Neyum et a terminis Neyum usque ad Bordel, et inde usque ad Alpem quæ vocatur Lans et quidquid est inter Lans et Evoreiam, ita ut in perpetuum libere habeant utantur sine omnium hominum inquietatione, vel cujuslibet et debiti exactione servitii. Si quis autem de donatione ista quam presens carta continet, supradicto cœnobio quodcumque offerre seu diminuere presumpserit, iram Dei et nostram incurrat, sciatque me et meos pro juribus defensare donum quod Deo et beate Dei genitrici Mariæ et ecclesiæ Alpensis pro salute animæ meæ parentumque meorum perpetuo possidendum contuli. Hujus vero donationis testes sunt Reymundus de Fusciniaco, Guillelmus Dardellus, Jortenus de Lucingio, et Guido filius ejus, Radulphus, Turumbertus, Amedeus de Jussiaco, Giroldus filius Dodonis de Sala, Petrus vice dominus de Teicla, Sarracenus vilicus et Ripherius filius ejus. Ac ne de donatione ista possit unquam in posterum oriri calomnia inter monachos Alpenses et monachos de Contamina, qui quidem et illis de Contamina fuit donum dominus Guillelmus avus meus in contigua terra, sequestra pacis gratia præcepi hominibus meis qui donum illud et divisionem fuerant ut et istam facerent quod et fecerunt, facta est igitur hujus donationis divisio ab Arbero per lassea de Nan Crue usque ad termino Neyum hujus divisionis terminatores et testes sunt Petrus vice dominus de Teicla, Sarrasenus villicus, Turumbertus de Popaniaes, Petrus Constantinus, Humbertus filius Baberti, Paganus Alberti de N(os?) Devans, Iterius, Goterius, Turumbertus, Senonius, Orserius, et Hugo de Abunay, Turumbertus Salterius et Durannus fratres ejus.